เรื่องร้องเรียน: ขอเสนอให้พิจารณาปรับราค่าที่จอดรถ ตามบัญชีกำหนดที่จอดรถ พศ.2564 ถนนที่ทาง กทม.มีอำนาจในการจัดเก็บรายได้ ในการเก็บค่าธรรมเนียมจอดรถไม่มีความเป็นธรรม มีค่าธรรมเนียมที่แพงเกินไป  - ยกตัวอย่าง ชั่วโมงแรกท่านเก็บ รถยนต์ 4 ล้อ 20 บาท ชั่วโมงถัดไปเก็บ 30 บาท เศษของชัวโมงให้คิดเป็นหนึ่งชั่วโมง ผมขอเสนอแนะปัจจุบันมีผู้ว่าที่มาจากการเลือกตั้ง ไม่ได้มาจากการแต่งตั้งควรจะปรับปรุงบัญชีค่าธรรมเนียมใหม่ ชั่วโมงแรกท่านเก็บ 20 บาท ชั่วโมงถัดไปควรเก็บเท่ากัน หรือมีช่วงทั้งวันให้ประชาชนได้มีสิทธิ์เลือกบ้าง เอาเปรียบกันเกินไป ถนนก็เป็นของรัฐไม่ใช่เอกชน - เช่นผมพาคุณพ่อมาหาหมอ ที่จอดรถในโรงพยาบาลไม่พอ จะใช้รถสาธารณะก็ไม่สะดวกเพราะอายุมากแล้ว หรือผมพาครอบครัวออกกำลังกายที่สวนลุม ต้องมากังวลเรื่องค่าใช้จ่ายที่มากขึ้น อีกอย่างริมถนนที่ท่านเก็บค่าธรรมเนียม ก็เป็นของรัฐ ไม่ใช่ของเอกชน ควรคำนึ่งถึงประชาชนที่รายได้น้อยมากกว่านี้ - สุดท้ายนี้ฝากท่านผู้บริหาร กทม. ที่อาสามาเป็นผู้ว่า กทม. หรือทีมงาน ปรับปรุงระเบียบนี้ ที่ออกโดยคุณอัศวิน ที่มาจากการแต่งตั้งของ คณะรัฐประหาร ที่ไม่คำนึงถึงความเดือดร้อนของประชาชนด้วยครับ ขอบคุณเจ้าหน้าที่รับเรืองด้วยนะครับช่วยนำเสนอปัญหาด้วยครับ
การดำเนินการของเจ้าหน้าที่: ค่าจอดรถบริเวณลานจอดรถเขตทางถนนราชดำริ ได้ปรับเพิ่มอัตราใหม่ตามบัญชีอัตราค่าธรรมเนียมจอดรถท้ายข้อบัญญัติกรุงเทพมหานคร เรื่อง การจัดระเบียบการจอดรถ พ.ศ. 2564 ซึ่งเจตนารมณ์ของการปรับแก้กฎหมายเพื่อจัดระเบียบการจอดรถในถนน 66 สายรวมถึงลานจอดรถเขตทางถนนราชดำริ (ถนนลำดับที่ 66) ให้เหมาะสมกับสภาวการณ์ทางเศรษฐกิจที่เปลี่ยนแปลงไป เนื่องจากมีผู้ใช้ยานยนต์เพิ่มมากขึ้นจึงมีปัญหาการจราจรและสถานที่สำหรับจอดยานยนต์ โดยการเรียกเก็บค่าธรรมเนียมจอดรถถือเป็นเครื่องมือที่ช่วยแก้ไขปัญหาจราจรบริเวณริมขอบทางถนนเพื่อให้ใช้ผิวจราจรอย่างมีประสิทธิภาพด้วยการมุ่งให้จอดเท่าที่จำเป็น โดยมีอัตราค่าจอดไม่เกินอัตราที่กำหนดไว้ในกฎกระทรวง ประกอบกับได้ประกาศในราชกิจจานุเบกษา เมื่อวันที่ 17 พฤศจิกายน 2564 และจัดเก็บค่าธรรมเนียมจอดรถอัตราใหม่ตั้งแต่วันที่ 18 พฤศจิกายน 2564 เป็นต้นมา จึงไม่สามารถปรับเปลี่ยนค่าบริการจอดรถลงได้ อย่างไรก็ดีหากผู้ใช้บริการจอดรถในช่วงเวลา ๐๔.๐๐ – ๐๘.๐๐ น. ก็จะได้รับยกเว้นการจัดเก็บค่าธรรมเนียมจอดรถ  ลิงค์กฎกระทรวงกำหนดอัตราค่าธรรมเนียมจอดรถในที่จอดรถ ค่าใช้จ่ายในการใช้เครื่องมือบังคับไม่ให้เคลื่อนย้ายรถ ค่าเคลื่อนย้ายในกรณีมีการเคลื่อนย้าย และค่าดูแลรักษารถในเขตองค์กรปกครองส่วนท้องถิ่น https://ratchakitcha.soc.go.th/documents/17162066.pdf (กองรายได้ สำนักการคลัง)
ความเห็นของผู้แจ้ง: ขอคุณทีมงานที่รับเรื่อง และส่งเรื่องให้อย่างรวดเร็วครับ  ขอเสนอแนะ   - ขอให้นำเรื่องเข้าสภา กทม. ใหม่ เพื่อพิจารณาปรับปรุงค่าธรรมเนียมให้สอดคล้องกับสภาวการณ์ทางเศรษฐกิจ  ตอนนี้เศรษฐกิจไม่ดีเป็นอย่างมาก ท่านก็ควรพิจารณาใหม่ - บริเวณที่ท่านเก็บค่าธรรมเนียมก็เป็นทางสาธารณะ ที่ให้อำนาจท่านมาให้ประโยชน์ แทบไม่มีต้นทุนมากเลย ท่านควรคิดถึงประชาชนมากยิ่งขึ้น ว่าได้รับผลกระทบมากแค่ไหน - ผมขอเสนอให้เก็บเงิน ให้เป็นธรรมกว่านี้ครับ เช่น 20 บาท ตลอดวัน หรือ ชั่วโมงที่ 3 เป็นต้นไป ชั่วโมงละ 30 บาทเป็นต้น ขนาดเอกชน บิ๊กซี โลตัส เค้ายังเก็บไม่แพงเท่าของท่าน โปรดพิจารณาด้วยครับ
พื้นที่: แขวงลุมพินี เขตปทุมวัน กรุงเทพมหานคร